Џиниев коефициент

Џиниев коефициент — мерка на статистичката распределба кој најчесто се користи за мерење на нееднаквоста на распределбата на приходите или за мерење на нееднаквоста на распределбата на богатството. Вредноста на коефициентот е дефинирана во распон од 0 до 1, при што ниска вредност индицира подеднаква распределба на приходите или богатството, а висока вредност (на пр. 1) одговара на целосна нееднаквост (кајшто едно лице го поседува целиот приход, а сите други немаат приходи). Во светски рамки, Џиниевиот коефициент се движи од 0,232 во Данска до 0,707 во Намибија. Наречен е по италијанскиот статистичар Корадо Џини, кој го осмилил и изложил во неговото дело „Разновидност и променливост“ (Variabilità e mutabilità) објавено во 1912 г.Gini, C. (1909). "Concentration and dependency ratios" (in Italian). English translation in Rivista di Politica Economica, 87 (1997), 769–789.

Џиниевиот коефициент може да се изрази и во проценти, така што коефициентот се множи со 100: така во Данска коефициентот би изнесувал 23,2%, а во Намибија 70,7%. Понекогаш знакот за процент се изоставува при прикажувањето на Џиниевиот коефициент, затоа е важно да се знае дека тој може да се движи од 0 до 100, за разлика од коефициентот кој се движи од 0 до 1.

Коефициентот вообичаено се користи и како мерка за дискриминаторската моќ на системите за управување со кредитниот ризик.

Џиниевиот коефициент во Македонија
Во 2022 и 2023 година, во Македонија, Џиниевиот коефициент изнесувал 29,8 % и 30,3 %, соодветно.Митко Јовановски, „Домаќинствата со повеќе членови во маѓепсаниот круг на сиромаштијата!“, Економија и бизнис, година 28, број 340, 1 октомври 2025, стр. 25-26. — на исто ниво со Германија и Франција.

 Наводи 

 Надворешни врски 
 The World Bank: Measuring Inequality 
 United States Census Bureau List of Gini Coefficients by State for Families and Households
 Gini index calculated for all countries (from internet archive)
 Comparison of Urban and Rural Areas' Gini Coefficients Within States 
 World Income Inequality Database 
 Forbes Article, In praise of inequality
 Travis Hale, University of Texas Inequality Project: The Theoretical Basics of Popular Inequality Measures, online computation of examples: 1A, 1B

Џини
Категорија:Италијански пронајдоци
Категорија:Бездимензионални броеви